Scarabaeiformia

* Belohinidae
* Bolboceratidae
* Ceratocanthidae
* Diphyllostomatidae
* Glaphyridae
* Glaresidae
* hjortebiller
* Hybosoridae
* knokkelbiller
* Ochodaeidae
* Passalidae
* Pleocomidae
* skarabider
* tordivler

**Scarabaeiformia** eller **Scarabaeoidea** er en stor gruppe biller som omfatter skarabidefamilien og deres slektninger.
I Norge forekommer rundt 60&nbsp;arter.

## Utseende
Ganske små til meget store (kroppslengde opptil 175 millimeter), stort sett kraftig bygde biller. Kroppen er mer eller mindre hvelvet. Et karakteristisk trekk er at antennene ender i en mer eller mindre vifteformet kølle, dette er mest utpreget hos hannene. Kroppen kan være glatt og blank, eller sterkt hårete. Beina er vanligvis nokså kraftige, hos de fleste artene har leggene (tibiae) pigger på yttersiden. Larvene har vanligvis et karakteristisk, såkalt scarabaeiformt, utseende: kroppen er tynnhudet, pølseformet, og holdes vanligvis i en C-form. De tre beinparene sitter samlet i forenden rett bak hodet (thorax-leddene er korte og sammentrengte).

## Levevis
Som man kan vente av en så artsrik gruppe, er det stor variasjon i levevis innen gruppen. Larvenes spesielle kroppsform begrenser imidlertid mulighetene som finnes – nesten ingen av artene er aktive rovdyr, og alle lever mer eller mindre skjult på larvestadiet, de fleste nede i jorda. Mange arter har larver som lever på gjødsel, som foreldrene ofte har gravd ned i et spesielt larvekammer. Andre lever i sterkt nedbrutt, død ved, eller av planterøtter i jorda. En del arter lever i tuene til maur eller termitter. Larveutviklingen kan ta flere år, også de voksne billene kan leve forholdsvis lenge. De voksne billene flyr nesten alltid godt, selv om de kan være ganske tunge. Mange arter besøker blomster, andre eter råtnende frukt eller utflytende sevje. Mange er nattaktive, og kommer gjerne til lys.

## Utbredelse
Gruppen er utbredt i alle verdensdeler bortsett fra Antarktis, men en stor overvekt av artene lever i tropiske og subtropiske områder.

## Systematisk inndeling

Slektskapsforholdet mellom gruppene innbyrdes i denne gruppen synes noe uklart. Det er sannsynlig at Lucanidae og Passalidae er nærmere beslektet med hverandre enn med de andre familiene. Under er familiene listet i alfabetisk rekkefølge. Underfamiliene av skarabider (Scarabaeidae) blir ofte gitt status som egne familier.

* Ordenen Coleoptera, biller
** Underordenen Polyphaga
*** Infraorden Scarabaeiformia 
**** Overfamilie Scarabaeoidea
***** Familien Belohinidae Paulian 1959
***** Familien Bolboceratidae Laporte de Castelnau, 1840
***** Familien Ceratocanthidae White 1842 (= Acanthoceridae)
***** Familien Diphyllostomatidae Holloway 1972 
***** Familien Geotrupidae Latreille, 1802, tordivler
***** Familien Glaphyridae MacLeay, 1819 
***** Familien Glaresidae Semenov-Tian-Shanskii and Medvedev 1932 
***** Familien Hybosoridae Erichson, 1847 
***** Familien Lucanidae Latreille 1804, hjortebiller
***** Familien Ochodaeidae Mulsant and Rey 1871 
***** Familien Passalidae Leach, 1815 
***** Familien Pleocomidae LeConte 1861 
***** Familien Scarabaeidae Latreille 1802, skarabider
****** Underfamilien Aegialiinae, sandgravere
****** Underfamilien Aphodiinae, gjødselbiller
****** Underfamilien Cetoniinae, gullbasser
****** Underfamilien Dynastinae, hornbiller
****** Underfamilien Hopliinae, (mangler norsk navn)
****** Underfamilien Melolonthinae, oldenborrer
****** Underfamilien Rutelinae, praktskarabider
****** Underfamilien gjødselgravere (Scarabaeinae)
****** Underfamilien småoldenborrer (Sericinae) Kirby, 1837
****** Underfamilien Trichiinae, (mangler norsk navn)
****** Underfamilien Valginae, (mangler norsk navn)
***** Familien Trogidae MacLeay 1819, knokkelbiller

## Eksterne lenker
*